wickkiey/tamil-wikipedia-chunked huggingface dataset:
# கருவூர்க் கந்தப்பிள்ளைச் சாத்தனார்

**கருவூர்க் கந்தப்பிள்ளைச் சாத்தனார்** சங்ககாலப் புலவர்களில் ஒருவர். கருவூரில் வாழ்ந்தவர். இந்தக் கருவூர் இக்காலத்தில் கரூர் என மருவி வழங்குகிறது.  
சங்கநூல் தொகுப்பில் இவரது பாடல்கள் மூன்று உள்ளன. புறநானூறு 168, நற்றிணை 343 ஆகிய பாடல்களைப் பாடிய புலவர் பெயர் கருவூர்க் கதப்பிள்ளைச் சாத்தனார் என்றும், அகநானூறு 309 ஆம் பாடல்களைப் பாடிய புலவரின் பெயர் கருவூர்க் கந்தப்பிள்ளைச் சாத்தனார் என்றும் நூல்கள் குறிப்பிடுகின்றன. வையாபுரிப்பிள்ளை தொகுத்த சங்க இலக்கியம் (பாட்டும் தொகையும்) என்னும் நூல் கதப்பிளை, கந்தப்பிள்ளை ஆகிய இருவரும் ஒருவரே என அறிஞர் கழகம் அறிந்து வழங்கிய கருத்தினை ஏற்றுக்கொண்டு இந்த மூன்று பாடல்களையும் பாடிய புலவர் **கதப்பிள்ளை** என்றே குறிப்பிட்டுள்ளார்.
கதம் என்னும் சொல் சினத்தைக் குறிக்கும் . சாத்தனார் என்னும் பெயர் கொண்ட இவர் சினம் மிக்கவராய் விளங்கியதால் இவ்வாறு குறிப்பிடப்பட்டிருக்கலாம்.  
இவரது பாடல்கள் சொல்லும் செய்திகள் இவை:
;பிட்டங்கொற்றனைப் பாடியது
:இந்தக் கொற்றன் குதிரைமலை நாட்டை ஆண்டுவந்தான். சிறந்த வள்ளல். வில்லோர் பெரும எனப் புலவர் விளித்தலால் இவனது நாட்டுமக்கள் வில்லாண்மையில் சிறந்தவர் எனத் தெரியவருகிறது. இவர்களும் விருந்தினரைப் பேணுவதில் தலைசிறந்து விளங்கினார்களாம். காந்தள் கிழங்குக்காகப் பன்றி உழுத புழுதியில் விதைத்துப் பெற்ற தினையரிசிச் சோற்றில் மரையானில் கறந்த பாலை ஊற்றிப் பொங்கி வாழையிலையில் விருந்தினர்களுக்குப் படைப்பார்களாம்.
;கடவுள் ஆலம்
:ஆலமரத்தடிக் கடவுளுக்கு (சிவனுக்கு)ப் படைத்த சோற்றை உண்ட காக்கை மாலைப்பொழுதில் அத்திமரக் கிளையில் வந்தடையும் நிகழ்வு தலைவன் பிரிந்துசென்ற வழியில் இல்லையோ? இருந்தால் நம் இல்லம் நினைந்து வந்திருப்பாரே என்று சொல்லித் தலைவி வருந்துகிறாள்.
;கோடியர் வானவனிடம் பரிசில் பெறச் செல்வது போல
:தலைவன் பொருள் தேடச் சென்றான். வேப்ப மரத்தடிக் கடவுளுக்குக் குருதியில் பிணைந்த சோற்று உருண்டையைத் தூவுவது போல இலவம்பூ பூத்துக்கிடக்கும் வழியில் சென்றான். படார் என்னும் பொறியைக் கண்டு யானை வெருண்டோடும் வழியில் சென்றார். என்ன நேருமோ என எனத் தலைவனை எண்ணித்தலைவி கலங்குகிறாள்.
# நெப்போலியன் ஹில்

**நெப்போலியன் ஹில்** (*Napoleon Hill*, அக்டோபர் 26, 1883 - நவம்பர் 8, 1970) ஓர் அமெரிக்க எழுத்தாளர். இவரது மிகவும் பிரபலமான திங்க் அண்ட் க்ரோ ரிச் (1937), எல்லா காலத்திலும் சிறந்த விற்பனையான புத்தகங்களுள் ஒன்றாக உள்ளது. 1970 இல் ஹில் இறந்த நேரத்தில், திங்க் அண்ட் க்ரோ ரிச் 20 மில்லியன் பிரதிகள் விற்றிருந்தது. இவரது முதல் புத்தகம் 'தி லா ஆஃப் சக்சஸ்' 1928-ஆம் ஆண்டில் வெளியானது.  
ஹில் தனது சொந்த அனுபவங்களினூடாக நம்பிக்கை தரும் கருத்துக்களை வழங்கியுள்ளார். 1933 ஆம் ஆண்டு தொடங்கி 1936 ஆம் ஆண்டு வரையில் நெப்போலியன் ஹில் அமெரிக்க முன்னாள் அரசுத்தலைவர் பிராங்க்ளின் ரூசவெல்ட்டின் ஆலோசகராகவும் பணியாற்றியுள்ளார். மனிதனின் மனதில், “அடையமுடியும் என்ற நம்பிக்கை தோன்றிவிட்டால் எதையும் அடையமுடியும்” என்பது ஹில்லின் தனித்தன்மை வாய்ந்த அடையாளமாக காணப்பட்டது. எவ்வாறு சாதிப்பது எவ்வாறு சராசரி நபர்களை வெற்றி சென்றடைகிறது உள்ளிட்ட சூத்திரங்கள் இவரது புத்தகங்களில் கருவாக காணப்பட்டன.
# நெப்போலியன் ஹில்

## வாழ்க்கையும் தொழிலும்

தென்மேற்கு வர்ஜீனியாவிலுள்ள, பவுண்டு அப்பால்சியன் நகரத்திற்கு வெளியே ஒரு சிறிய அறையில்தான் நெப்போலியன் ஹில் பிறந்தார். ஹில் ஒன்பது வயது சிறுவனாக இருக்கும்போது அவரது தாய் இறந்தார். அதன் பின்னர் இரண்டு வருடங்களில் அவரது தந்தை மறுமணம் செய்துகொண்டார்.ஹில் தனது 13 வது வயதிலேயே மிகுந்த அறிவாற்றல் மிக்கவராக 'மலை நிருபரென' வேர்ஜீனியா பகுதியில் இயங்கிவந்த உள்ளூர் பத்திரிகையில் எழுத ஆரம்பித்தார். அவர் சட்டகல்லூரியில் நுழைய நிருபர் தொழில் பண ரீதியில் உதவியது, எனினும் குறுகிய காலத்தில் ஹில் பணப்பிரச்சினை காரணமாக சட்டக்கல்லூரி படிப்பை கைவிட்டார்.
# ந. பழநிவேலு

**ந. பழநிவேலு** (*Na.Palanivelu*) இந்தியாவின் தமிழ்நாடு மாநிலத்தைச் சேர்ந்த தஞ்சை மாவட்டத்தில் சிக்கல் எனும் ஊரில் 1908 ஆம் ஆண்டு பிறந்தார். நூற்றுக்கணக்கான கவிதைகள், சிறுகதைகள், மேடை வானொலி நாடகங்கள், இசை, கவிதை நாடகங்கள், தொலைக்காட்சி நாடகங்கள் எழுதியுள்ளார். பல நூறு சிறுவர் பாடல்களையும் எழுதியுள்ளார். இவர் எழுதிய சிறுவர் பாடல்கள் இசையமைக்கப்பட்டு வானொலியில் ஒலிபரப்பப்பட்டன. 1987 ஆம் ஆண்டில் சிங்கப்பூர் அரசாங்கத்தின் கலாசார விருதையும், 1980 ஆம் ஆண்டில் சிங்கப்பூர் தமிழர் சங்கத்தின் முத்தமிழ் வித்தகர் விருதையும் பெற்றுள்ளார். 1997 ஆம் ஆண்டில் சிங்கப்பூர் தமிழ் எழுத்தாளர் கழகம் வழங்கும் தமிழவேள் விருது இவருக்கு வழங்கப்பட்டது. இதைத்தவிர சிங்கப்பூர் நுண்கலைக் கழகம் வழங்கும் கலா ரத்னா விருதும் இவருக்கு வழங்கப்பட்டது.
# ந. பழநிவேலு

## வாழ்க்கைக் குறிப்பு

1930 ஆம் ஆண்டில் சிங்கப்பூருக்கு புலம்பெயர்ந்த இவர் சில ஆண்டுகள் ஒரு தனியார் நிறுவனத்தில் கணக்கராகப் பணிபுரிந்தார். 1949 ஆம் ரேடியோ மலாயா என்னும் மலாயா வானொலியில் சேர்ந்தார். இவ்வானொலியில் ஓர் ஒலிபரப்பாளராகவும், நிகழ்ச்சித் தயாரிப்பாளராகவும், மொழிபெயர்ப்பாளராகவும் பணியாற்றி 1968 ஆம் ஆண்டு பணியிலிருந்து ஓய்வு பெற்றார். தன் பணிக்காலத்தில் சிறுகதை, நாடகம், புதினம், கவிதை என பன்முகங்கொண்ட எழுத்தாளராக இயங்கினார்.
# ந. பழநிவேலு

## இலக்கியப் பணி

பழநிவேலின் முதல் கவிதை 1931ஆம் ஆண்டு நவநீதம் எனும் இதழில் ‘வலிமை’ எனும் தலைப்பில் வெளிவந்தது. 1936ஆம் ஆண்டில் இவரது முதல் மேடை நாடகமான ‘சுகுண சுந்தரம்’ அரங்கேற்றம் பெற்றது. முதல் சிறுகதை 1939ஆம் ஆண்டு தமிழ் முரசு இதழில் வெளிவந்தது. அன்று முதல் நூற்றுக்கணக்கான கவிதைகள், சிறுகதைகள், தொடர்கதைகள், மேடை - வானொலி நாடகங்கள், இசை, கவிதை, நாடகங்கள், தொலைக்காட்சி நாடகங்கள் ஆகியவற்றை எழுதியுள்ளார். இவர் எழுதிய பலநூறு சிறுவர் பாடல்கள் இசையமைக்கப்பட்டு வானொலியில் ஒலிபரப்பப்பட்டன.
# ந. பழநிவேலு

## எழுதியுள்ள நூல்கள்

- கவிதை மலர்கள் -1947
- காதற் கிளியும் தியாகக் குயிலும்- 1977
- கவியின் நலிவு-1981
- பாப்பா பாடல்கள்-1990
# ந. பழநிவேலு

## பெற்ற விருதுகளும் கெரளவங்களும்

- முத்தமிழ் வித்தகர்
- கலாசார விருது
- கலாரத்னா விருது
- தமிழவேள் விருது
# சம்புவரையர்

**சம்புவரையர்கள்** வட தமிழ்நாட்டை ஆண்ட சிற்றரச மரபினர் ஆவர். இவர்கள் பெரும்பாலும் இடைக்கால மற்றும் பிற்கால சோழர் அரசாங்கத்தின் கீழ் சிற்றரசர்களாக இருந்திருக்கின்றனர். சோழர்களின் அழிவுக்குப்பின் வடதமிழ்நாட்டின் சில பகுதிகளை ஆண்டிருக்கின்றனர். அதில் தற்போது தமிழக மாவட்டங்களான திருவண்ணாமலை, வேலூர், காஞ்சிபுரம், திருவள்ளூர் போன்ற மாவட்டங்கள் அடங்கும்.
# சம்புவரையர்

## தோற்றம்

வரலாற்றாசிரியர் பர்டன் ஸ்டெய்னின் கூற்றுப்படி, சோழர்களின் ஏகாதிபத்தியத்தின் கீழ் ஆட்சிக்கு வந்த தலைவர்கள் சம்புவராயர்கள் ஆவர். சம்புவாராய தலைநகரம் மருதராய படைவீடு என்ற இடத்தில் இருந்தது. இப்போது தமிழ்நாட்டின், திருவண்ணாமலை மாவட்டம், போளூர் வட்டத்தில் படைவீடு என்று அழைக்கப்படுகிறது. படைவீடு (படவேடு என்றும் உச்சரிக்கப்படுகிறது) பிரபலமான ஸ்ரீ ரேணுகாம்பாள் கோயிலின் தலம் ஆகும்.
# சம்புவரையர்

## படைவீட்டின் அமைப்பு

சம்புவராயர்கள், ஆரணியை அடுத்த படைவீட்டை தலைநகராகக் கொண்டிருந்தனர். இவர்களின் ஆட்சி எல்லை பரப்பு வடபெண்ணை முதல் காவிரி வரை பரந்து விரிந்திருந்தது. இவர்கள் வீரசம்புவர் குளிகை என்ற நாணயத்தைப் வெளியிட்டு பயன்படுத்தினர். அவர்கள் கொடியில் காளை இடம்பெற்றிருந்தது. படைவீடு, விரிஞ்சிபுரம் என இரண்டு இடங்களில் அவர்களின் தலை நகரங்கள் செயல்பட்டன. படைவீடு நான்கு பக்கமும் மலைகளால் சூழப்பட்ட இயற்கை அரண்களால் ஆனது. விரிஞ்சிபுரம் கோட்டை பாலாற்றங்கரையில் அமைந்திருந்தது. படைவீட்டுக்கு செல்ல இரண்டு வாசல்கள் உண்டு. ஒன்று சந்தவாசல், இன்னொன்று வழியூர் வாசல் ஆகும். இரண்டும் அந்த மலைசூழ் பகுதிக்குள் செல்வதற்கான கணவாய் போன்றவை. இவற்றைக் கடந்துதான் படைவீடு கோட்டையை அடைய முடியும். படைவீட்டின் வீரர்களைக் கடந்து கோட்டையை அடைவது அவ்வளவு எளிதாக இருந்திருக்க முடியாது என்பதை தற்போதைய ஆய்வாளர்கள் கூறுகின்றனர்.
# சம்புவரையர்

## மதுரா விஜயம்

மதுரா விஜயம் என்னும் நூலில் விஜயநகரப் பேரரசு மன்னனான முதலாவது புக்கா ராயன் என்பவன் தன் மகனான கம்பன்னனிடம் ”நீ சம்புவரையரை பணியவைத்தால் மதுரையிலுள்ள இசுலாமிய மன்னர்களையும் பணிய வைத்து விடலாம்” என்று கூறுவதிலிருந்து, பதினான்காம் நூற்றாண்டில் சம்புவரையர் செல்வாக்கை அறியலாம். படைவீட்டுக்கு செல்ல இரண்டு வாசல்கள் உண்டு. ஒன்று சந்தவாசல், இன்னொன்று வழியூர் வாசல் ஆகும். இரண்டும் அந்த மலை சூழ் பகுதிக்குள் செல்வதற்கான கணவாய் போன்றவை. இவற்றைக் கடந்துதான் படைவீடு கோட்டையை அடைய முடியும். படைவீட்டின் வீரர்களைக் கடந்து கோட்டையை அடைவது அவ்வளவு எளிதாக இருந்திருக்க முடியாது என்பதை தற்போதைய ஆய்வாளர்கள் கூறுகின்றனர்.
# சம்புவரையர்

## சம்புராயர்கள் தோற்றம்

பல்லவ பேரரசு வீழ்ச்சிக்குப் பிறகு பல்லவ பேரரசு குறுநில மன்னர்களாக தங்களை நிலை நிறுத்திக் கொண்டனர் அதில் சம்புவராயர்கள், காடவராயர்கள், தொண்டைமான்கள், கச்சிராயர்கள், பல்லவராயர்கள் போன்றோர் குறிப்பிட தகுந்தோர் ஆவார்கள். சம்புவரையர் அல்லது சம்புவராயர் என்ற "சொல், சம்பு + அரையர் என்ற வேர்ச்சொற்களினின்றும் உருவானது என்று கருதப்படுகிறது.
# நிளார் என். காசிம்

**நிளார் என். காசிம்** (*Nilar N. Cassim*) இலங்கை மாத்தறையைப் பிறப்பிடமாகக் கொண்ட கவிஞர், எழுத்தாளர், பாடலாசிரியர், பத்திரிகையாளர், இலத்திரனியல் ஊடகவியலாளர்.  
தமிழைத் தாய்மொழியாகக் கொண்ட இவர் தனது தொடக்கக் கல்வியை மாத்தறை ராகுல வித்தியாலத்தில் சிங்கள் மொழியில் தொடர்ந்தார். தனது மேனிலைக் கல்வியை கொழும்பு ஸ்ரீ ஜயவர்த்தன பல்கலைக்கழகத்தில் நிறைவு செய்தார். சிங்களத்தைச் சிறப்புப் பாடமாகக் கற்றுத் தேறினார்.  
பாடசாலையில் கற்கும் காலத்திலேயே இவர் தனது முதல் கவிதையை எழுதியிருக்கின்றார். அதன்பின்னர் அவர் மாத்தறையில் இயங்கும் உருகுணு சேவையில் இணைந்து அதில் இஸ்லாமிய நிகழ்ச்சிகளை சிங்கள மொழிமூலம் ஒலிபரப்புச் செய்தார்.  
500க்கும் மேற்பட்ட சிங்களப் பாடல்களைப் இயற்றியுள்ளார். இவரது பாடல்களை இலங்கையின் புகழ்பெற்ற பாடகர்கள் பாடியுள்ளனர். இலங்கையின் முன்னணி இசையமைப்பாளர்கள் இசையமைத்துள்ளனர்.
- දෙමළ හුරුව (எளிய தமிழ்)
- ஜெயபாலன் -
# மார்யோ மோன்டி

**மார்யோ மோன்டி ** (Mario Monti, பிறப்பு 19 மார்ச் 1943) இத்தாலியைச் சேர்ந்த ஓர் பொருளியலாளரும் அரசியல்வாதியுமாகும். 1995ஆம் ஆண்டு முதல் 2004 வரை ஐரோப்பிய ஆணையத்தில் உள்ளக சந்தை , சேவைகளுக்கு மற்றும் வரிகள், சுங்கத்தீர்வைக்கான ஆணையராகப் பணியாற்றியுள்ளார். பொக்கோனி பல்கலைக்கழகத்தின் தலைவராகவும் கல்வித்துறை நிர்வாகி (Rector) ஆகவும் உள்ளார். நவம்பர் 2011இல் இத்தாலியப் பிரதமர் சில்வியோ பெர்லுஸ்கோனியின் பதவி விலகலை அடுத்து நாட்டை முன்னின்று நடத்தும் பொறுப்பு இவருக்கு வழங்கப்பட்டிருக்கிறது. இதற்காக நாடாளுமன்ற (செனட்)த்தின் வாழ்நாள் உறுப்பினராக தேர்ந்தெடுக்கப்பட்டுள்ளார்.
# ஜார்ஜியோ நபோலிடானோ

**ஜார்ஜ் நபோலிடானோ ** (*Giorgio Napolitano*, சூன் 29, 1925 - செப்டம்பர் 22 ,2023) 2006ஆம் ஆண்டு முதல் இத்தாலியின் 11வது குடியரசுத் தலைவராக இருந்துவரும் அரசியல்வாதி ஆவார். இத்தாலியப் பொதுவுடமைக் கட்சியின் உறுப்பினராக நெடுங்காலம் இருந்த நபோலிடானோ இடது சனநாயகவாதிகள் கட்சிக்கு மாறினார். 1992 முதல் 1994 வரை இத்தாலிய கீழவை (சாம்பர் ஆஃப் டெபுடீஸ்) அவைத்தலைவராகவும் 1996 முதல் 1998 வரை இத்தாலியின் உள்துறை அமைச்சராகவும் பணியாற்றியுள்ளார்.  
2005இல் வாழ்நாள் செனடராக நியமிக்கப்பட்டபின் 2006ஆம் ஆண்டு குடியரசுத் தலைவர் தேர்தலில் வெற்றி பெற்றார். மே15, 2006 அன்று உறுதிமொழி ஏற்றுக்கொண்டதிலிருந்து இப்பதவியில் உள்ளார். இத்தாலியப் பொதுவுடமைக் கட்சி உறுப்பினராக இருந்த ஒருவர் அந்நாட்டு குடியரசுத்தலைவராக ஆனது இவர் மட்டுமே.
# திக்குவல்லை

**திக்குவல்லை** இலங்கை, மாத்தறை மாவட்டத்தில் மாத்தறை-அம்பாந்தோட்டை வழியில் உள்ள ஒர் ஊர். இதன் நகர்ப் புறத்தில் முஸ்லிம்கள் செறிந்து வாழ்ந்த போதிலும் ஒட்டு மொத்தமாகக் கணக்கெடுக்கும் போது சிங்களவர்களே பெரும்பான்மையாக உள்ளனர். இவ்வூரின் பெரும் பகுதி எல்லைக்குள்ளேயே இலங்கையின் புகழ் பெற்ற சுற்றுலாத் தலமான ஊதற்துளை காணப்படுகிறது. உலகிலேயே மிகப் பெரிய கடிகாரப் பொறியைக் கொண்டிருப்பதாகக் கூறப்படும் வரலாற்றுப் புகழ் மிக்க வெவுருகன்னல விகாரையும் இங்கேயே காணப்படுகிறது.
# திக்குவல்லை

### திக்குவல்லையில் பிறந்து புகழ்பெற்றோர்

- எம். எச். எம். ஷம்ஸ்
- திக்குவல்லை ஸப்வான்
- திக்குவல்லை கமால்
# ஜான் குடால்

**ஜான் குடால்** (*John Goodall *, பிறப்பு: சூன் 19, 1863, இறப்பு: மே 20 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1895-1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் குடால்

## வெளி இணைப்பு

ஜான் குடால் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.
# பவுல் குட்மன்

**பவுல் குட்மன்** (*Paul Goodman *, பிறப்பு: மே 11 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1967 ல், ஏ-தர துடுப்பாட்டப் போட்டியில் பங்குகொண்டார்.
# பவுல் குட்மன்

## வெளி இணைப்பு

பவுல் குட்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.
# செசில் குட்டென்

**செசில் குட்டென் ** (*Cecil Goodden *, பிறப்பு: நவம்பர் 12, 1879, இறப்பு: நவம்பர் 5 1969), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1900-1903 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# செசில் குட்டென்

## வெளி இணைப்பு

செசில் குட்டென் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.
# ஜெரமி குட்

**ஜெரமி குட் ** (*Jeremy Goode *, பிறப்பு: சூன் 2, 1972, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ஜெரமி குட்

## வெளி இணைப்பு

ஜெரமி குட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.
# குட் ஹியூ

**குட்ஹியூ** (*Goodhew *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1791-1795 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# குட் ஹியூ

## வெளி இணைப்பு

குட்ஹியூ - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.
# தோமினிக் சாவியோ

**புனித தோமினிக் சாவியோ** (; ஏப்ரல் 2, 1842 – மார்ச் 9, 1857), இத்தாலியைச் சார்ந்த புனித ஜான் போஸ்கோவின் வளரிளம் பருவ மாணவர்களில் ஒருவர். இவர் குருவாகும் ஆசையில் படித்துக் கொண்டிருந்தபோது தனது 14ஆம் வயதில் நோயுற்று இறந்தார்.  
பதினான்கு வயதே நிரம்பிய **தோமினிக் சாவியோ**வின், வீரத்துவம் நிறைந்த அன்றாடப் புண்ணிய வாழ்வே இவரைப் புனிதர் நிலைக்கு உயர்த்தியது. கத்தோலிக்க திருச்சபையில் மறைசாட்சியாக இறக்காத புனிதர்களில் இவரே மிகவும் இளையவர்.
# தோமினிக் சாவியோ

## தொடக்க காலம்

### வீட்டு வாழ்வு

தோமினிக் சாவியோ, 1842 ஏப்ரல் 2ந்தேதி இத்தாலியில் உள்ள ரிவா ப்ரெஸோ சியரியில் பிறந்தார். இவர் சிறுவயதில் இருந்தே இயேசுவிடமும் அன்னை மரியாவிடமும் மிகுந்த பக்தி கொண்டிருந்தார். இவரது குடும்பமும் சூழ்நிலையும் இவரை புனிதத்தில் வளர்த்தன. இவரது பெற்றோர் இவரை கிறிஸ்தவ மதிப்பீடுகளில் வளர்ப்பதில் அதிக ஆர்வம் காட்டினர். நான்கு வயதிலேயே இவர் தனியாக செபிக்கும் திறமை பெற்றிருந்தார்.  
சாவியோ தான் *முதல் நற்கருணை* பெற்ற நாளைப் பற்றிக் குறிப்பிடும்போது, "என் வாழ்வின் மிகவும் மகிழ்ச்சியானதும் அற்புதமானதுமான நாள் அது" என்கிறார். இவர் ஆலயத்தின் பீடச் சிறுவர்கள் குழுவில் இணைந்து திருப்பலியில் குருக்களுக்கு உதவி செய்தார்; அதிகாலை 5 மணிக்கே ஆலயம் சென்றுவிடும் வழக்கத்தைக் கொண்டிருந்தார். மழையிலும், குளிரிலும் இவர் ஆலயத்திற்கு தவறாமல் சென்றார்.
# தோமினிக் சாவியோ

## தொடக்க காலம்

### ஆரட்டரியில்

12 வயதில் கடவுளின் அழைப்பை உணர்ந்து, புனித ஜான் போஸ்கோ நடத்திய ஆரட்டரியில் சாவியோ சேர்ந்தார். 1854 அக்டோபர் முதல் திங்கள் கிழமை தனது தந்தையுடன் புனித ஜான் போஸ்கோவை சந்தித்த இவர், “நான் தைக்கப்படாத துணியாக இருக்கிறேன், என்னை இயேசுவுக்கு உகந்த நல்ல சட்டையாகத் தைப்பது உங்கள் பணி” என்று அவரிடம் கூறினார்.  
கெட்ட வார்த்தைகள் பேசிய சிறுவர்களை சாவியோ கண்டித்து திருத்தினார்; சண்டையிட்டுக் கொண்ட சிறார்களுக்கிடையே சமாதானம் செய்துவைத்தார். தீய வழிகளில் இருந்து விலகி, களங்கமற்ற தூய்மையான புண்ணிய வாழ்வு வாழ்ந்தார். தனது செயல்கள் அனைத்தையும் இறைவனின் புகழ்ச்சிக்காகவே செய்து வந்தார்.
# தோமினிக் சாவியோ

## குருத்துவ படிப்பு

இறுதியில் சாவியோ குரு மடத்தில் சேர்ந்தார். ‘**பாவம் செய்வதை விட சாவதே மேல்**’ என்பது இவரது விருதுவாக்கு ஆகும். 14ஆம் வயதில் இவருக்கு உடல் நலம் பாதிக்கப்பட்டதால் மிகவும் பலவீனம் அடைந்தார். 1857 மார்ச் 9ந்தேதி விண்ணகக் காட்சியால் பரவசம் அடைந்து, “ஆகா, எவ்வளவு இன்பம் நிறைந்த அற்புத காட்சி!” என்று கூறியவாறே தோமினிக் சாவியோ உயிர் துறந்தார்.  
**தோமினிக் சாவியோ** இறந்ததும் புனித ஜான் போஸ்கோ இவரது வாழ்க்கை வரலாற்றை புத்தகமாக எழுதினார். “தோமினிக் என்னும் இளைஞர், திருமுழுக்கில் பெற்ற புனிதத்தைப் பழுதின்றி காப்பாற்றிக் கொண்டவர்" என்று இவரைப் புகழ்கின்றார்.  
1933ல் இவருக்கு வணக்கத்திற்குரியவர் பட்டம் வழங்கிய திருத்தந்தை 11ம் பயஸ், “தூய்மை, பக்தி, ஆன்மீகத் தாகம் ஆகியவற்றின் ஆற்றலால் சாவியோவின் கிறிஸ்தவ வாழ்வு நமக்கு முன்மாதிரியாக உள்ளது” என்று கூறுகிறார்.  
திருத்தந்தை 12ம் பயஸ், தோமினிக் சாவியோவுக்கு 1950 மார்ச் 5ந்தேதி அருளாளர் பட்டமும், 1954 ஜூன் 12ந்தேதி புனிதர் பட்டமும் வழங்கி உரை நிகழ்த்திய போது, “இளைஞர்கள் சாவியோவின் வழிகளைப் பின்பற்ற வேண்டும். தீய சக்திகளின் தாக்கங்களைப் புறக்கணித்து, தூய்மையில் நிலைத்து நின்ற சாவியோவின் புனித வாழ்க்கை இளைஞர்களுக்கு சிறந்த எடுத்துக்காட்டு” என்று கூறினார்.
# வெம்பிளி விளையாட்டரங்கம்

**வெம்பிளி விளையாட்டரங்கம்** (*Wembley Stadium*) இங்கிலாந்தின் லண்டன் பெருநகரில் வெம்பிளி பூங்காவில் அமைந்துள்ள ஒரு கால்பந்து அரங்காகும். இது 2007 இல் திறக்கப்பட்டது. முந்தைய 1923 விம்ளி விளையாட்டரங்கம் இருந்த தளத்தில் கட்டப்பட்டது. ஒரே நேரத்தில் இதில் 90,000 பேர் அமரலாம். இது ஐரோப்பாவில் இரண்டாவது பெரிய மைதானமாக உள்ளது மற்றும் இங்கிலாந்து தேசிய விளையாட்டரங்கமாக விளங்குகிறது.
# மெல்போர்ன் துடுப்பாட்ட அரங்கம்

**மெல்போர்ன் துடுப்பாட்டத் திடல்** (*Melbourne Cricket Ground*, *MCG*) என்பது ஆஸ்திரேலியாவின் மெல்போர்ன் நகரில் யார்ரா பூங்காவில் அமைந்துள்ள விளையாட்டரங்கம் ஆகும். இது உலகின் எட்டாவது மிகப்பெரிய விளையாட்டரங்கமும், ஆஸ்திரேலியாவின் மிகப்பெரிய விளையாட்டரங்கமும் ஆகும். மேலும் இது கொள்ளளவு அடிப்படையில் உலகின் மிகப்பெரிய துடுப்பாட்ட அரங்கமாக உள்ளது.  
பன்னாட்டுத் துடுப்பாட்ட வளர்ச்சியில் மெல்போர்ன் திடல் முக்கியப் பங்கு வகித்தது. குறிப்பாக 1877 மற்றும் 1971 ஆண்டுகளில் துடுப்பாட்ட வரலாற்றின் முதல் தேர்வுத் துடுப்பாட்டப் போட்டியும் ஒருநாள் போட்டியும் ஆஸ்திரேலியா மற்றும் இங்கிலாந்து அணிகளுக்கிடையே மெல்போர்ன் திடலில் நடைபெற்றன. இங்கு ஆண்டுதோறும் நடைபெறும் *பாக்சிங் டே* துடுப்பாட்டம் மிகப் பிரபலமான நிகழ்வுகளில் ஒன்றாகும்.
# 2018 பொதுநலவாய விளையாட்டுக்கள்

**2018 பொதுநலவாய விளையாட்டுக்கள்** (*2018 Commonwealth Games*) 2018 ஏப்ரல் 4 முதல் 2018 ஏப்ரல் 15 வரை ஆத்திரேலியாவில் குயின்ஸ்லாந்து மாநிலத்தில் கோல்ட்கோஸ்ட் நகரில் பொதுநலவாய நாடுகளுக்கிடையே நடைபெற்ற பன்னாட்டு பல்துறை விளையாட்டுப் போட்டிகள் ஆகும். இதனை நடத்துவதற்கான ஏல முடிவு செயிண்ட் கிட்சின் தலைநகர் பாசெட்டெரேயில் நவம்பர் 11, 2011 அன்று அறிவிக்கப்பட்டது. ஆத்திரேலியா பொதுநலவாய விளையாட்டுக்களை நடத்தியது இது ஐந்தாவது முறையாகும். முதற் தடவையாக ஒரு பன்னாட்டு விளையாட்டுப் போட்டிகளில் ஆண்களுக்கும் பெண்களுக்கும் என சம அளவில் விளயாட்டுப் போட்டிகள் நடத்தப்பட்டன.
# 2018 பொதுநலவாய விளையாட்டுக்கள்

## பங்குபற்றும் அணிகள்

2018 பொதுநலவாய விளையாட்டுகளில் 71 நாடுகள் போட்டியிடுகின்றன. மாலைத்தீவுகள் போட்டியிடுவதாக அறிவித்திருந்தது, ஆனால் 2016 அக்டோபரில் அந்நாடு பொதுநலவாய அமைப்பில் இருந்து விலகுவதாக அறிவித்தது. 2018 மார்ச் 31 இல் காம்பியா பொதுநலவாய விளையாட்டுக்கள் கூட்டமைப்பில் மீண்டும் இணைக்கப்பட்டதை அடுத்து போட்டிகளில் பங்குபற்றுகிறது.  
| பங்குபற்றும் பொதுநலவாய நாடுகள்: நாட்டின் பெயர் (போட்டியிடுபவர்களின் எண்ணிக்கை) |  |
| --- | --- |
| *
*
* **(நடத்தும் நாடு)**
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* | } |
# 2018 பொதுநலவாய விளையாட்டுக்கள்

## பங்குபற்றும் அணிகள்

### நாடுகள் வாரியாகப் போட்டியாளர்களின் எண்ணிக்கை

| நாட்டின் குறியீடு | நாடு | போட்டியாளர்கள் |
| --- | --- | --- |
| AUS | 474 |  |
| ENG | 396 |  |
| CAN | 282 |  |
| NZL | 253 |  |
| SCO | 224 |  |
| IND | 218 |  |
| WAL | 214 |  |
| RSA | 196 |  |
| MAS | 178 |  |
| KEN | 138 |  |
| JAM | 115 |  |
| FIJ | 97 |  |
| NGR | 90 |  |
| NIR |  |  |
| SRI | 80 |  |
| GHA | 71 |  |
| UGA | 70 |  |
| SIN | 60 |  |
| PAK | 56 |  |
| PNG |  |  |
| MRI | 54 |  |
| TTO | 51 |  |
| CYP | 47 |  |
| BAR | 45 |  |
| CMR | 41 |  |
| SAM | 38 |  |
| ZAM |  |  |
| JER | 33 |  |
| IOM | 32 |  |
| BAH | 31 |  |
| GUE |  |  |
| MOZ | 28 |  |
| NAM |  |  |
| BOT | 27 |  |
| BAN | 26 |  |
| MLT | 25 |  |
| SEY |  |  |
| SLE |  |  |
| GUY | 23 |  |
| CAY | 22 |  |
| GIB |  |  |
| LES | 20 |  |
| MAW |  |  |
| SVG |  |  |
| NIU | 19 |  |
| TAN |  |  |
| ANT | 18 |  |
| COK |  |  |
| NFI |  |  |
| VAN |  |  |
| RWA | 17 |  |
| KIR | 16 |  |
| NRU |  |  |
| FAI | 15 |  |
| GRN |  |  |
| SOL | 14 |  |
| DMA | 13 |  |
| LCA |  |  |
| TGA |  |  |
| AIA | 12 |  |
| BIZ |  |  |
| IVB | 10 |  |
| SKN |  |  |
| SWZ |  |  |
| SHN | 9 |  |
| TCA |  |  |
| BER | 8 |  |
| BRU |  |  |
| MNT | 7 |  |
| TUV |  |  |
| GAM | 6 | } |
# 2018 பொதுநலவாய விளையாட்டுக்கள்

## விளையாட்டுக்கள்

பொதுநலவாய கட்டுப்பாட்டு அமைப்பின் நிருவாகத்தின் கீழ் 26 விளையாட்டுக்கள் அங்கீகரிக்கப்பட்டுள்ளன. இவற்றில் அடிப்படையான 10 விளையாட்டுகள், ஆகக் கூடியது 17 விளையாட்டுகள் எந்த ஒரு பொதுநலவாய விளையாட்டுகளிலும் விளையாடப்படலாம். 10 அங்கீகரிக்கப்பட்ட விளையாட்டுக்கள்: தடகளம், இறகுப்பந்தாட்டம், குத்துச்சண்டை, வளைதடி, புற்றரை பந்துருட்டல், வலைப் பந்தாட்டம் (பெண்கள்), எழுவர் ரக்பி, சுவர்ப்பந்து, நீச்சல், பாரம் தூக்குதல் ஆகியனவாகும். நீச்சல், தடகளம், மிதிவண்டி ஓட்டம், மேசைப்பந்தாட்டம், பாரம் தூக்குதல், புற்றரைப் பந்துருட்டல் ஆகிய 9 விளையாட்டுகளில் மாற்றுத்திறனாளருக்கான போட்டிகள் இடம்பெற்றன. கடற்கரை கைப்பந்தாட்டம் 18வது விளையாட்டாக 2016 மார்ச் 8 இல் அறிவிக்கப்பட்டது.  
பெரும்பாலும் 2014 பொதுநலவாய விளையாட்டுக்கள் போன்றே விளையாட்டுகள் நடைபெற்றன. யுடோ இம்முறை நடைபெறவில்லை. ஆனால், கூடைப்பந்தாட்டம், மற்றும் பெண்களுக்கான எழுவர் ரக்பி, கடற்கரை கைப்பந்தாட்டம் ஆகியன சேர்த்துக்கொள்ளப்பட்டன.  
பெண்களுக்கு ஏழு புதிய விளயாட்டுகள் சேர்த்துக் கொள்ளப்பட்டன. இதனால், பெண்களுக்கும், ஆண்களுக்கும் சமமான அளவில் விளயாட்டுகள் நடைபெற்றன. முக்கிய பல்துறை விளையாட்டுப் போட்டி ஒன்றில் இவ்வாறு இடம்பெறுவது இதுவே முதற்தடவையாகும். மொத்தம் 18 வகை விளையாட்டுகளில் 275 போட்டிகள் இடம்பெற்றன.  
- நீர் விளையாட்டு
- நீரில் பாய்தல் <small>(10)</small>
- நீச்சல் <small>(50)</small>
- தடகள விளையாட்டுக்கள் <small>(58)</small>
- இறகுப்பந்தாட்டம் <small>(6)</small>
- கூடைப்பந்தாட்டம் <small>(2)</small>
- கடற்கரை கைப்பந்தாட்டம் <small>(2)</small>
- குத்துச்சண்டை <small>(16)</small>  
- மிதிவண்டி ஓட்டம்
- மலை மிதிவண்டி <small>(2)</small>
- சாலை <small>(4)</small>
- இருப்புந்து <small>(20)</small>
- சீருடற்பயிற்சிகள்
- கலைநயம் <small>(14)</small>
- சீரிசை <small>(6)</small>
- வளைதடிப் பந்தாட்டம் <small>(2)</small>
- புற்றரைப் பந்துருட்டல் <small>(10)</small>  
- வலைப் பந்தாட்டம் <small>(1)</small>
- எழுவர் ரக்பி <small>(2)</small>
- சுடுதல் <small>(19)</small>
- சுவர்ப்பந்து <small>(5)</small>
- மேசைப்பந்தாட்டம் <small>(9)</small>
- நெடுமுப்போட்டி <small>(5)</small>
- பாரம் தூக்குதல் <small>(16)</small>
- Powerlifting <small>(4)</small>
- மற்போர் <small>(12)</small>
# 2018 பொதுநலவாய விளையாட்டுக்கள்

## பதக்க நிலவரம்

நடத்தும் நாடு (ஆத்திரேலியா)  
| }</onlyinclude> |  |  |  |  |  |
| --- | --- | --- | --- | --- | --- |
| 1 | * | 80 | 59 | 59 | 198 |
| 2 | 45 | 45 | 46 | 136 |  |
| 3 | 26 | 20 | 20 | 66 |  |
| 4 | 15 | 40 | 27 | 82 |  |
| 5 | 15 | 16 | 15 | 46 |  |
| 6 | 13 | 11 | 13 | 37 |  |
| 7 | 10 | 12 | 14 | 36 |  |
| 8 | 9 | 13 | 22 | 44 |  |
| 9 | 9 | 9 | 6 | 24 |  |
| 10 | 8 | 1 | 5 | 14 |  |
| 12 | 7 | 5 | 12 | 24 |  |
| 13 | 5 | 2 | 2 | 9 |  |
| 14 | 4 | 7 | 6 | 17 |  |
| 15 | 3 | 1 | 2 | 6 |  |
| 16 | 3 | 1 | 1 | 5 |  |
| 17 | 2 | 3 | 0 | 5 |  |
| 18 | 2 | 1 | 0 | 3 |  |
| 19 | 2 | 0 | 0 | 2 |  |
| 20 | 1 | 7 | 4 | 12 |  |
| 21 | 1 | 3 | 0 | 4 |  |
| 22 | 1 | 2 | 0 | 3 |  |
| 23 | 1 | 1 | 2 | 4 |  |
| 24 | 1 | 0 | 4 | 5 |  |
| 25 | 1 | 0 | 1 | 2 |  |
| 26 | 1 | 0 | 0 | 1 |  |
| 1 | 0 | 0 | 1 |  |  |
| 1 | 0 | 0 | 1 |  |  |
| 1 | 0 | 0 | 1 |  |  |
| 30 | 0 | 2 | 0 | 2 |  |
| 31 | 0 | 1 | 5 | 6 |  |
| 32 | 0 | 1 | 2 | 3 |  |
| 33 | 0 | 1 | 1 | 2 |  |
| 34 | 0 | 1 | 0 | 1 |  |
| 0 | 1 | 0 | 1 |  |  |
| 0 | 1 | 0 | 1 |  |  |
| 37 | 0 | 0 | 2 | 2 |  |
| 0 | 0 | 2 | 2 |  |  |
| 39 | 0 | 0 | 1 | 1 |  |
| 0 | 0 | 1 | 1 |  |  |
| 0 | 0 | 1 | 1 |  |  |
| 0 | 0 | 1 | 1 |  |  |
| 0 | 0 | 1 | 1
<onlyinclude> |  |  |
# 2018 பொதுநலவாய விளையாட்டுக்கள்

## முதல் வெற்றிகள்

- சொலமன் தீவுகள் தனது முதலாவது பொதுநலவாய பதக்கத்தைப் பெற்றுக் கொண்டது. 58 கிகி பாரம் தூக்குதலில் பெண்கள் பிரிவில் ஜென்லி தேகு வின்லி வெண்கலப் பதக்கம் பெற்றார்.  
- குக் தீவுகள் தனது முதலாவது பொதுநலவாயப் பதக்கத்தைப் பெற்றுக் கொண்டது. புற்தரைப் பந்துருட்டுதலில் ஆண்கள் பிரிவில் வெண்கலப் பதக்கம் பெற்றது.  
- வனுவாட்டு தனது முதலாவது பொதுநலவாயப் பதக்கத்தைப் பெற்றுக் கொண்டது. வேல் எறிதல் பெண்கள் பிரிவில் வெண்கமப் பதக்கம் பெற்றது.  
- டொமினிக்கா தனது முதலாவது பொதுநலவாயப் பதக்கத்தைப் பெற்றுக் கொண்டது. பெண்களுக்கான முப்பாய்ச்சலில் வெண்கலப் பதக்கம் பெற்றது.  
- பிரித்தானிய கன்னித் தீவுகள் தனது முதலாவது பொதுநலவாயப் பதக்கத்தைப் பெற்றுக் கொண்டது. ஆண்கள் 400மீ தடையோட்டப் போட்டியில் கைரன் மெக்மாஸ்டர் தங்கப் பதக்கம் பெற்றார்.  
- செயிண்ட் லூசியா தனது முதலாவது பொதுநலவாய தங்கப் பதக்கத்தைப் பெற்றுக் கொண்டது. லெவர்ன் ஸ்பென்சர் பெண்களுக்கான உயரப் பாய்ச்சலில் தங்கப் பதக்கம் பெற்றார்.
# 2018 பொதுநலவாய விளையாட்டுக்கள்

## ஊக்கமருந்து

இந்தியாவின் சார்பில் பெண்கள் 53கிகி பாரம்தூக்கலில் தங்கம் வென்ற கும்க்சம் சஞ்சிதா சானு ஊக்கமருந்துக்கு எதிரான சோதனையில் ஊக்கமருந்து பயன்படுத்தியுள்ளமை தெரிய வந்தது. இவரது தங்கப் பதக்கம் மீளப் பெற்றுக் கொள்ளப்படும் பட்சத்தில் வெள்ளிப் பதக்கம் பெற்ற பப்புவா நியூ கினியைச் சேர்ந்த தீக்கா தோவா தங்கப் பதக்கத்தையும், வெண்கலம் பெற்ற கனடாவின் ரேச்சல் பாசினெட் வெள்ளிப் பதக்கத்தையும், இலங்கையைச் சேர்ந்த சமாரி வர்ணகுலசூரியா வெண்கலமும் பெறலாம் என எதிர்பார்க்கப்படுகிறது.
# பிறந்த குழந்தைகளில் குருதிச் சிவப்பணு சிதைவு நோய்

### ஆர்எச் ஒவ்வாமை

ஏபிஓ ஒவ்வாமை கொண்ட முதிர்கருவுள்ள ஒரு தாயின் குருதியில் எதிர்-RhD பிறபொருளெதிரியாக்கம் நடைபெறுவது குறைவாக இருக்கும். காரணம் ஒவ்வாமையுடைய முதிர்கருவின் எந்த ஒரு உயிரணுவும் தாயின் குருதிச் சுற்றோட்டத்தொகுதியினுள் சென்றதும், அங்கிருக்கும் ஆற்றல்மிக்க எதிர்-A அல்லது எதிர்-B பிறபொருளெதிரியினால் தாக்கப்பட்டு அழிக்கப்பட்டுவிடும். எனவே முதிர்கருவின் உயிரணுவில் இருக்கும் RhD பிறபொருளெதிரியாக்கிக்கு தாய் வெளிப்படுத்தப்படுவது குறைவாக இருப்பதனால் அந்த பிறபொருளெதிரி உருவாதலும் குறையும்.  
பொதுவாக இந்நோய் நிலையானது Rh- தாய்க்கு Rh+ குழந்தை முதலில் உருவாகி (அதற்கு தந்தை Rh+ ஆக இருந்திருப்பார்), இரண்டாவது அல்லது அதைத் தொடர்ந்து வரும் கருத்தரிப்பிலேயே நிகழும். தாய்க்கு Rh- இருப்பதனால், முதலாவது குழந்தை பிறப்பின்போது தாய், குழந்தையின் குருதிக்கு வெளிப்படுத்தப்பட்டால், குழந்தையிலுள்ள Rh+ பிறபொருளெதிரியாக்கிக்கு எதிரான எதிர்-Rh (anti-Rh antobody) பிறபொருளெதிரி தாயில் உருவாகும். இந்த பிறபொருளெதிரியானது ஆரம்பத்தில் பொதுவாக IgM வகையாகவும் நஜ்சுக்கொடியூடாக பரவ முடியாததாகவும் இருக்கும். ஆனால் மீண்டும் மீண்டும் RhD பிறபொருளெதிரியாக்கிக்கு வெளிப்படுத்தப்படும்போது, அது நஞ்சுக்கொடியூடாக கடத்தப்படும் இயல்புள்ள IgG வகை பிறபொருளெதிரியை உருவாக்கும். தாயில் இருக்கும் அந்த பிறபொருளெதிரியானது, மீண்டும் ஒரு Rh+ குழந்தை உருவாகினால், நஞ்சுக்கொடியூடாக கடத்தப்படும்போது, குழந்தையில் உள்ள Rh பிறபொருளெதிரியாக்கியுடன் தாக்கமுற்று நோய் நிலையை ஏற்படுத்தும்.
# பிறந்த குழந்தைகளில் குருதிச் சிவப்பணு சிதைவு நோய்

## நோய்நிலையும் அறிகுறிகளும்

### குருதிச்சோகை

குழந்தையின் குருதிச் சிவப்பணுக்கள் சிதைவுறுவதனால், சாதாரண தொழிற்பாட்டுக்குத் தேவையான குருதிச் சிவப்பணுக்கள் இல்லாமல் குருதிச் சோகைக்கான அறிகுறிகள் தோன்றும். இது தீவிரமாகும்போது, கல்லீரல், மண்ணீரல் வீக்கம், மூச்சுவிடல் இடர், இதயம் தொழிற்பாட்டில் சிக்கல் ஏற்படும்.
# பிறந்த குழந்தைகளில் குருதிச் சிவப்பணு சிதைவு நோய்

## நோய்நிலையும் அறிகுறிகளும்

### மஞ்சள் காமாலை

அதிகளவில் குருதிச் சிவப்பணுக்கள் அழிவடையும்போது, அந்நிலை, பிலிரூபின் (Bilirubin) சுரப்பைக் கூட்டும். குழந்தை பிறக்கும்வரை நஞ்சுக்கொடியின் ஊடாக தாயின் உடலினுள் சென்று கழிவுத் தொகுதியால் வெளெயேற்றப்படும். குழந்தை பிறந்தவுடன், இது சாதாரணமாக கழிவுத் தொகுதியால் அகற்றப்பட முடியாத நிலையை அடைகையில் பிலிரூபினில் உள்ள மஞ்சள் நிறமிகள் குழந்தையின் தோல், கண்ணின் வெண்படலம் போன்றவற்றில் தெளிவாக மஞ்சள் நிறத்தைக் காட்டும். இந்நிலை அதிகரிக்கும்போது மூளைப் பாதிப்பும் ஏற்படும்.
# காளாமுகர்

**காளாமுகர்கள்** என்றவர்கள் சாக்தம் மதத்தில் ஒரு பிரிவினரான காபாலிகம் என்ற மதத்தைச் சேர்ந்தவர்கள். இவர்கள் நரபலி, தன்னுருப்பு நீக்கல், மந்திர தந்திர வித்தைகள் போன்றவற்றை நம்புபவர்கள். இவர்கள் காளி, பைரவர் போன்ற தெய்வங்களை வழிபடுபவர்கள். இக்காபாலிகர்கள் இடைக்கால மற்றும் பிற்கால சோழர் காலங்களில் சோழர் தேசங்களில் குறிப்பிட்ட காட்டுப்பகுதிகளில் அதிகம் வாழ்ந்தனர்.  
;தோற்றம்
இவர்கள் நல்ல திடகாத்திரமான உடம்பினையும், கையில் மந்திரக்கோலையும், மண்டையோட்டு மாலையையும், மிருகத்தோல் அல்லது அங்கியும் அணிந்து காணப்படுவர்.  
;பலியிடுதல்
காளி என்ற தெய்வத்திற்கு மனிதபலி இடுவதன் மூலம் பல வரங்கள் பெற முடியும் என்பது இவர்களின் நம்பிக்கை. அரச வம்சத்தைச் சேர்ந்தவர்களைப் பலியிடுவதன் மூலம் மிகப்பெரிய சக்திகளைப் பெற முடியும் என்று நம்புபவர்கள் இவர்கள். பலியிடுதலுக்கென பலிபீடமும் மனிதர்களை மடக்கிப்பிடிக்க தனி ஆயுதங்களையும் இவர்கள் வைத்திருப்பர்.
# கர்ராரா விளையாட்டரங்கம்

**கர்ராரா விளையாட்டரங்கம்** (*Carrara Stadium*, அல்லது வணிகமுறையில் *மெட்ரிகான் விளையாட்டரங்கம்*) ஆஸ்திரேலியாவின் குயின்ஸ்லாந்து மாநிலத்தில் கோல்ட் கோஸ்ட் நகரின் புறநகர்ப்பகுதி *கர்ராரா*வில் உள்ள ஓர் விளையாட்டரங்கமாகும்.  
1987ஆம் ஆண்டில் *பிறிஸ்பேன் பியர்ஸ் கால்பந்து அணியினர்* *ஆத்திரேலிய கால்பந்து லீக் போட்டிகளில்* நுழைவதற்கு முன்னர் வெகுவாக புனரமைக்கப்பட்டது. ஆனால், 1993ஆம் ஆண்டில் பிறிஸ்பேன் அணியினர் காபாவிற்கு இடம் மாறிய பின்னர், மற்ற விளையாட்டுக்களுக்கும் இங்கு இடமளிக்கப்படுகிறது. 2018 பொதுநலவாய விளையாட்டுக்களின் துவக்க மற்றும் இறுதி விழாக்கள் இங்கு நடைபெறவுள்ளன.
# பம்பாய் சகோதரிகள்

**பம்பாய் சகோதரிகள்** (*Bombay Sisters*, சி. சரோஜா (பிறப்பு: 7 திசம்பர் 1936), சி. லலிதா (26 ஆகத்து 1938 – 31 சனவரி 2023) ஆகியோர் கருநாடக இசைப் பாடகர்கள் ஆவர். இவ்விருவரும் இசை மேடைகளில் இணைந்து பாடினர்.
# பம்பாய் சகோதரிகள்

## ஆரம்பகால வாழ்க்கை

பம்பாய் சகோதரிகளான சி. சரோஜா, சி. லலிதா ஆகியோர் கேரளத்தின் திருச்சூரில் முக்தாம்பாள் - என் சிதம்பர ஐயர் ஆகியோருக்கு மகள்களாக பிறந்தனர். சகோதரிகள் இருவரும் அப்போதைய பம்பாயின் மட்டுங்காவில் பள்ளிக் கல்வி பயின்று, தில்லி பல்கலைக் கழகத்தில் பட்டப்படிப்பை முடித்தனர். இவர்கள் எச். ஏ. எஸ். மணி, முசிரி சுப்பிரமணிய ஐயர், டி. கே. கோவிந்த ராவ் ஆகியோரிடம் இசைப்பயிற்சி பெற்றனர்.
# பம்பாய் சகோதரிகள்

## தொழில் வாழ்க்கை

1963 ஆம் ஆண்டு முதல் பாடி வரும் இச்சகோதரிகள், பம்பாயில் இருந்து சென்னை வந்து இசை நிகழ்ச்சிகளை நடத்தியதால் இருவரும் *பம்பாய் சகோதரிகள்* என்ற பெயர் பெற்றனர். இவர்கள் தமிழ் மொழியில் மட்டுமல்லாது தெலுங்கு, மலையாளம், கன்னடம், சமசுகிருதம், இந்தி, மராத்தி ஆகிய மொழிகளிலும் பாடல்கள் பாடியுள்ளனர்.
# பம்பாய் சகோதரிகள்

## குடும்பம்

வழக்கறிஞரான என். ஆர். சந்திரனை லலிதா மணந்தார். என் ஆர். சந்திரன் தமிழ்நாடு அரசின் முன்னாள் தலைமை வழக்கறிஞராவார். லலிதா சந்திரன் 2023 சனவரி 31 அன்று தன் 84வது அகவையில் இறந்தார்.
# பம்பாய் சகோதரிகள்

## விருதுகள்

- சங்கீத சூடாமணி விருது, 1991. வழங்கியது ஸ்ரீ கிருஷ்ண கான சபா, சென்னை
- இசைப்பேரறிஞர் விருது,2006. வழங்கியது: தமிழ் இசைச் சங்கம், சென்னை.
- ஆஸ்தான விதுசி; வழங்கியது: காஞ்சி சங்கர மடம்
- சங்கீத கலாநிதி விருது,2010. வழங்கியது: மியூசிக் அகாதெமி, சென்னை
- மகாராஜபுரம் விஸ்வநாத ஐயர் நினைவு விருது, 2013. வழங்கியது: மகாராஜபுரம் விஸ்வநாத ஐயர் அறக்கட்டளை
- சங்கீத கலாசிகாமணி விருது 2006 ; வழங்கியது இந்தியன் ஃபைன் ஆர்ட்ஸ் சொசைட்டி
- இந்திய அரசின் பத்மசிறீ விருது 2020
- தமிழ்நாடு இயல் இசை நாடக மன்றத்தின் கலைமாமணி விருது
# ஆஞ்சநேயர் கோயில், நாமக்கல்

**நாமக்கல் ஆஞ்சநேயர் கோயில்** (*Namakkal Anjaneyar temple*) என்பது தமிழ்நாட்டில் நாமக்கல்லில் உள்ளது. உலகப் புகழ்மிக்க இந்த ஆஞ்சநேயர் கோயில் நகரின் மையத்தில் அமைந்த மலைக்கோட்டைக்கு மேற்கே நரசிம்மர், நாமகிரி தாயார் கோயிலுக்கு நேர் எதிரே உள்ளது. இக்கோயில் திராவிடக் கட்டிடக்கலை பாணியில் கட்டப்பட்டதாகும். இங்குள்ள ஆஞ்சநேயர் எதிரிலுள்ள நரசிம்மரை திறந்த விழிகளுடன் கைகூப்பி வணங்கிய நிலையில் காட்சி தருகிறார். இங்கு 18 அடி உயரமுள்ள ஒற்றைக் கல்லினால் ஆன ஆஞ்சநேயருக்கு கோபுரம் கிடையாது. இது இந்தியாவிலேயே மிக உயரமான ஆஞ்சநேயர் சிலையாக உள்ளது. இக் கோயில் விஷ்ணுவின் ஓர் அவதாரமான நரசிம்மர், அனுமன் மற்றும் லட்சுமி (இந்துக் கடவுள்) தேவிக்கு காட்சியளித்த இடமாக உள்ளது. இங்கு "ஸ்ரீ வைகானச" ஆகம முறை பின்பற்றப்படுகிறது. 1996-ஆம் ஆண்டுவாக்கில் கோயில் விரிவாக்கம் செய்யப்பட்டு 1000-ஆவது ஆண்டு சம்ப்ரோஷண விழா நடந்தது. இக்கோயில் தமிழ்நாடு அரசு இந்து சமய அறநிலையத் துறை கட்டுப்பாட்டில் பராமரிக்கப்படுகிறது.
# ஆஞ்சநேயர் கோயில், நாமக்கல்

## அமைவிடம்

கடல் மட்டத்திலிருந்து சுமார் 246 மீட்டர் உயரத்தில், என்ற புவியியல் ஆள்கூறுகள் கொண்டு, நாமக்கல் ஆஞ்சநேயர் கோயில் அமைந்துள்ளது.
# ஆஞ்சநேயர் கோயில், நாமக்கல்

## தல வரலாறு

இராமாயண காலத்தில், சஞ்சீவி மூலிகையைப் பெறுவதற்காக, இமயத்தில் இருந்து சஞ்சீவி மலையைப் பெயர்த்து எடுத்துவந்தார் ஆஞ்சநேயர். பணி முடிந்ததும் மலையை அதே இடத்திலேயே வைத்துவிட்டு திரும்பினார். அவ்வாறு வருகையில் அங்கிருந்து ஒரு பெரிய சாளக்கிராமத்தை பெயர்த்து எடுத்துவந்தார். அந்த நேரத்தில் சூரியன் உதயமானபடியால், வான்வழியாக வந்துகொண்டிருந்த ஆஞ்சநேயர், தமது கையில் இருந்த சாளக்கிராமத்தை கீழே வைத்துவிட்டு சந்தியாவந்தனத்தை முடித்தார். மீண்டு வந்து சாளக்கிராமத்தைத் தூக்க முயற்சித்தார். ஆனால் அதைத் தூக்க அவரால் முடியவில்லை. "இராமனுக்குச் செய்ய வேண்டிய உதவிகளைச் செய்து முடித்துவிட்டு பிறகு வந்து என்னை எடுத்துச் செல்" என்றொரு வான் ஒலி கேட்க, ஆஞ்சநேயரும் சாளக்கிராமத்தை அங்கேயே விட்டு விட்டு கிளம்பினார். இராமன் போரில் வென்று சீதையை மீட்ட பிறகு ஆஞ்சநேயர் மீண்டும் இங்கே வருகிறார். ஆஞ்சநேயர் விட்டுப் போன சாளக்கிராமம் நரசிம்ம மூர்த்தியாக வளர்ந்து நிற்க ஆஞ்சநேயர் நரசிம்மரை வணங்கியவாறு நின்று நமக்கெல்லாம் அருள் பாலிக்கிறார்.
# ஆஞ்சநேயர் கோயில், நாமக்கல்

## கட்டிடக்கலை

இந்தக் கோயில், தமிழ்நாடு நாமக்கல் மாவட்டம் மலைக்கோட்டையின் கீழ் நாமக்கல்லில் இருந்து சேலம் செல்லும் வழியில் அமைந்துள்ளது. இக் கோயிலில் தட்டையான நுழைவாயில் கோபுரம் உள்ளது. இங்குள்ள 18 அடி உயரமுள்ள ஒரே கல்லினால் செதுக்கப்பட்ட ஆஞ்சநேயரின் சிலை பொ.ஊ. 5-ஆம் நூற்றாண்டில் இருந்து இருப்பதாக நம்பப்படுகிறது. கருவறைக்கு மேலே கோபுரம் கிடையாது. வெட்ட வெளியில் மழை, வெயில் பட அமைந்துள்ளது. இங்குள்ள ஆஞ்சநேயர் இடுப்பில் வாளுடனும், சாலிகிராமத்தால் ஆன மாலையும் அணிந்து பக்தர்களுக்கு காட்சியளிக்கிறார். இத் திருக்கோயில் தமிழ்நாடு மற்றும் இந்திய அளவில் புகழ் பெற்ற கோயிலாக உள்ளது.
# ஆஞ்சநேயர் கோயில், நாமக்கல்

## விழாக்கள் மற்றும் வழிபாடு

இங்குள்ள கோயில் பூசாரிகள் தினசரி ஆஞ்சநேயருக்கு பூசை செய்கின்றனர். இங்கு ஒரு தினத்தில் நான்கு வேளை பூசை நடக்கிறது. "கால சந்தி" காலை 8 மணிக்கும், "உச்சிகால பூசை" பகல் 12 மணிக்கும், "சாய ரக்ஷை" மாலை 6 மணிக்கும், "அர்த்தஜாம பூசை" இரவு 8.45 மணிக்கும் நடைபெறுகிறது. ஒவ்வொரு பூசை முறையும் மூன்று படிகளைக் கொண்டது. அவை "அலங்காரம், நைவேத்தியம் மற்றும் தீபாராதனை" போன்றவை ஆகும். மேலும், வார, மாத மற்றும் விசேட தின வழிபாடுகளும் நடைபெறுகின்றன. இக் கோயில் தினமும் காலை 6.30 மணி முதல் பகல் 1 மணி வரையிலும் பின்னர் மாலை 4.30 மணி முதல் இரவு 9 மணி வரையிலும் திறந்திருக்கும். விசேட தினங்களில் நேர விலக்கு பின்பற்றப்படுகிறது. பங்குனி-உத்திர திருவிழா தமிழ் மாதமான பங்குனியில் 15 நாட்கள் விமரிசையாக நடைபெறுகிறது. நாமக்கல் மாவட்டத்தின் சுற்றுலாத் தலமாக இது அமைந்துள்ளது. ஆஞ்சநேயருக்கு நேர்த்திக்கடனாக வடை மாலை சாற்றுவது வழக்கம், மேலும் துளசி மாலை, சந்தன காப்பு, வெண்ணெய் காப்பு, வெள்ளி அங்கி, முத்தங்கி அலங்காரங்கள் இங்கு சிறப்பு. தங்க தேர் உலா ஆஞ்சநேயர் கோயிலுக்கு மேலும் சிறப்பு சேர்க்கிறது. புதிதாக வாகனங்கள் வாங்கும் போதும், மக்கள் வெளி ஊர்களுக்குப் பயணம் மேற்கொள்ளும் போதும் வாகனங்களுடன் வந்து ஆஞ்சநேயரை வழிபட்டு புறப்படுவது வழக்கம்.
# வென்வேலான் குன்று

**வென்வேலான்** என்னும் தொடர் வெற்றிவேலை வைத்துக்கொண்டிருக்கும் முருகனைக் குறிக்கும். குறிஞ்சித்தெய்வமாகப் போற்றப்படும் முருகனின் படைவீடாகக் குன்றுதோறாடல் குறிப்பிடப்படுகிறது.  
கேரள மாநிலம் இடுக்கி மாவட்டத்தில் மங்கலதேவி கண்ணகி கோயில் உள்ள மலை **வென்வேலான் குன்று** எனக் கருதுகின்றனர்.  
மதுரையில் உள்ள திருப்பரங்குன்றம் வென்வேலான் குன்று எனப் போற்றப்படுகிறது.
# அன்டன்

**அன்டன்**, **ஆன்டன்**, அல்லது **அன்ரன்** (*Anton*) என்று சொல் பல்வேறு இடங்களில் பின்வருமாறு பயன்படுகிறது.
# அன்டன்

## பெயர்கள்

- ஒருவருக்கு வழங்கப்படும் பெயர்.
- அன்ரன் பாலசிங்கம்
- ஆன்டன் செக்கோவ்
- ஆன்டன் புரூக்னர்
- ஆன்டன் வான் லீவன்ஹூக்
# அன்டன்

## பொழுதுபோக்கு

- அன்டன், 1973ஆம் ஆண்டு தயாரிக்கப்பட்ட ஓர் நோர்வே மொழித் திரைப்படம்.
# அன்டன்

## இடங்கள்

- அன்டன், பல்கேரியா
- அன்டன், பனாமா
- அன்டன், கொலராடோ, ஐக்கிய அமெரிக்கா
- அன்டன், டெக்சஸ், அமெரிக்கா
- அன்டன், விஸ்கொன்சின், அமெரிக்கா
# அன்டன்

## நதிகள்

- அன்டன் ஆறு, ஐக்கிய இராச்சியத்திலுள்ள ஓர் ஆறு
# அன்டன்

## தொழில் நுட்பம்

- அன்டன், ஓர் மீத்திறன் கணினி
# ச. சுப்பிரமணியம்

டத்தோ ஸ்ரீ டாக்டர் **எஸ். சுப்ரமணியம்** ம.இ.காவின் தற்காலிக தலைவரும் மலேசிய அமைச்சரவையில் சுகாதார துரை அமைச்சராகவும் பதவி வகிக்கிறார். நாடு தழுவிய நிலையில் சமூகம் சார்ந்த நிகழ்வுகள், கலை இலக்கிய சமய விழாக்கள் போன்றவற்றில் மலேசிய இந்தியர்களுக்கு விழிப்புணர்வுகளை ஏற்படுத்தி வருகிறார்.  
மலேசியாவில் உள்ள தைப்பிங், கோலாகங்சார், தங்காக், மலாக்கா பொது மருத்துவமனைகளில் தோல் நிபுணத்துவ மருத்துவராகச் சேவை ஆற்றியவர். ஆன்மீகத் துறையில் அதிகமாக அக்கறை காட்டி வருகின்றார். அரசியல்வாதியான பின்னர் மலேசியாவில் உள்ள தமிழ்ப்பள்ளிகளின் சீரமைப்புகள், மலேசிய இந்துக்களின் ஆலய மறுசீரமைப்பு பணிகளில் தீவிரம் காட்டி வருகின்றார்.
# ச. சுப்பிரமணியம்

## வரலாறு

டாக்டர் எஸ்.சுப்ரமணியம் மலேசியாவின் பேராக் மாநிலத்தில் உள்ள தைப்பிங் நகரில் 1953 ஏப்ரல் 1-இல், கே.வி.சதாசிவம் – கல்யாணி தம்பதியருக்கு மூத்த புதல்வராகப் பிறந்தார். இவருடைய தந்தையார் காரைக்குடி அழகப்பா பல்கலைக்கழகத்தில் படித்து பட்டம் பெற்றவர். டாக்டர் எஸ்.சுப்ரமணியத்திற்கு உடன்பிறப்புகள் நால்வர்.  
1959-இல் பினாங்கில் உள்ள வெஸ்ட் லைன் தொடக்கப் பள்ளியில் தன்னுடைய பள்ளி வாழ்க்கையைத் தொடங்கினார். பினாங்கு ’ஃபிரி ஸ்கூல்’ எனும் ஆங்கில இடைநிலைப் பள்ளியில் படிப்பைத் தொடர்ந்தார். 1973 ஆம் ஆண்டு சிங்கப்பூர் மருத்துவப் பல்கலைக்கழகத்தில் சேர்ந்து மருத்துவம் பயின்றார். 1978-இல் எம்.பி.பி.எஸ் பட்டம் பெற்றார்.  
பின்னர் பிரித்தானிய அயர்லாந்தில் உள்ள அரச மருத்துவக் கல்லூரியில் எம்.ஆர்.சி.பி *Member of Royal College of Physicians* எனும் மருத்துவக் கல்லூரியில் முதுகலை பட்டம் பெற்றார். தொடர்ந்து இங்கிலாந்தில் படித்து தோல் மருத்துவ நிபுணத்துவ பட்டமும் பெற்றார்.
# ச. சுப்பிரமணியம்

## வரலாறு

### தோல் நிபுணத்துவ மருத்துவர்

டாக்டர் எஸ்.சுப்ரமணியம் மலேசியாவில் உள்ள அரசு பொது மருத்துவமனைகளில் தோல் நிபுணத்துவ மருத்துவராக ஏழு ஆண்டுகள் சேவை ஆற்றினார். பின்னர், மலாக்காவில் சொந்தமாக தோல் மருத்துவ இல்லத்தைத் தொடங்கி வெற்றிகரமாக நடத்தி வந்தார்.  
டாக்டர் எஸ்.உமாதேவியை வாழ்க்கைத் துணைவியாகப் பெற்ற இவருக்கு மூன்று பிள்ளைகள் உள்ளனர். 1995 ஆம் ஆண்டு மலாக்கா, ஊஜோங் பாசிர் கிளையின் தலைவர் பொறுப்பை ஏற்றார்.
# ச. சுப்பிரமணியம்

## சமூக அரசியல் பொறுப்புகள்

- 1985 – 1992: மலாக்கா மாநில இந்து சங்க இளைஞர் பகுதி தலைவர்.
- 1992 – 1997: மலாக்கா மாநில மருத்துவ சங்கத் தலைவர்.
- 1996 – 1997: மலாக்கா மாநில மாநகராட்சி உறுப்பினர்
- 1997 – 2003: மலாக்கா மாநில ம.இ.கா பொருளாளர்.
- 1997 – 2003: மலாக்கா மாநில ம.இ.கா. சமயப் பிரிவுத் தலைவர்.
- 2003 – 2008: மலாக்கா மாநில ம.இ.கா. துணைத் தலைவர்.
- 2015 - 2018: ம.இ.காவின் தேசிய தலைவர்
# ச. சுப்பிரமணியம்

## சமூக அரசியல் பொறுப்புகள்

### சிறப்பு விருதுகள்

- 1996 – மலாக்கா மாநில ஆளுநரின் பி.ஜே.கே விருது
- 1997 – கே.எம்.என் விருது
- 2006 – ’டத்தோ’ விருது
# ச. சுப்பிரமணியம்

## அரசியல் வாழ்க்கை

டாக்டர் எஸ்.சுப்ரமணியம் 2004 ஆம் ஆண்டுப் பொதுத் தேர்தலில் சிகாமட் நாடாளுமன்றத் தொகுதியில் முதன் முறையாகப் போட்டியிட்டு வெற்றி பெற்றார். அவர் வீடமைப்பு, ஊராட்சித்துறை அமைச்சின் நாடாளுமன்றச் செயலாளராகப் பொறுப்பேற்றார். 2006 ஆம் ஆண்டில் நடைபெற்ற ம.இ.கா தேசியப் பேராளர் மாநாட்டில் மத்திய செயலவை உறுப்பினராகத் தேர்வு செய்யப் பட்டார். 2006-இல் இருந்து 2009 செப்டம்பர் வரையில் ம.இ.கா தேசியப் பொதுச் செயலாளராகவும் பொறுப்பேற்று இருந்தார்.  
டாக்டர் எஸ்.சுப்ரமணியம் 2008 ஆம் ஆண்டு பொதுத் தேர்தலில் சிகாமட் தொகுதியில் வெற்றி பெற்று மனிதவள அமைச்சராக நியமனம் பெற்றார். அடுத்த ஆண்டு செப்டம்பர் 12-இல் நடைபெற்ற ம.இ.கா தேசியப் பேராளர் மாநாட்டில் மூன்று உதவித் தலைவர்களில் ஒருவராக, முதல் நிலையில் தேர்ந்தெடுக்க்ப் பட்டார். 2010 டிசம்பர் 6-இல் இருந்து ம.இ.கா தேசியத் துணைத் தலைவராக டாக்டர் எஸ்.சுப்ரமணியம் பொறுப்பேற்று உள்ளார்.  
இந்திய சமுதாயத்தின் எதிர்பார்ப்புகளைக் கருத்தில் கொண்டு, அமைச்சரவையின் இந்தியர்களுக்கான சிறப்புக்குழு 2008-இல் உருவாக்கம் கண்டது. பிரதமர் டத்தோ ஸ்ரீ நஜீப் துன் ரசாக் தலைமை வகிக்கும் அந்தக் குழுவுக்கு மனிதவள அமைச்சு செயலகமாக விளங்குகிறது. டாக்டர் எஸ்.சுப்ரமணியம் சிறப்பு அமலாக்கப் பிரிவின் தலைவராகச் செயல் படுகிறார்.
# ச. சுப்பிரமணியம்

## அரசியல் வாழ்க்கை

### இந்தியர்கள் எதிர்நோக்கும் பிரச்னைகள்

இந்தியர்கள் எதிர்நோக்கும் பிரச்னைகளுக்கு தீர்வு கண்டு, அவர்களின் வளமான வாழ்வுக்கு உதவுவதில் அந்தச் சிறப்பு அமலாக்கப் பிரிவு அக்கறை காட்டி வருகின்றது. அவர் பொறுப்பேற்ற பிறகு இரண்டே ஆண்டுகளில் தமிழ்ப்பள்ளிகளின் சீரமைப்புகளுக்கு அரசாங்கம் 130 மில்லியன் ரிங்கிட்டை மான்யமாக ஒதுக்கீடு செய்தது.  
இந்து ஆலயங்களின் மறுசீரமைப்புக்காக அரசாங்கம் நிதி ஒதுக்கீடு செய்வதில் டாக்டர் எஸ்.சுப்ரமணியம் தீவிரம் காட்டி வருகிறார். இதைத் தவிர மலேசிய இந்து ஆலயங்களில் சேவை செய்யும் அர்ச்சகர்களுக்கு நான்கு முறை பயிற்சிகள் அளிக்கப்பட்டுள்ளன. அப்பயிற்சிகளுக்கு மனிதவள அமைச்சு உறுதுணையாக இருந்திருக்கிறது.
# ச. சுப்பிரமணியம்

## அரசியல் வாழ்க்கை

### இளைஞர்களின் தொழில் திறன் வளர்ச்சி

இந்திய இளைஞர்களின் தொழில் திறன் வளர்ச்சிக்காக 20 மில்லியன் ரிங்கிட் ஒதுக்கீடு பெறவும், இந்திய மாணவர்களுக்கு அரசாங்கக் கல்விச் சலுகை நிதி கிடைக்கவும் அமைச்சர் எனும் வகையில் டாக்டர் எஸ்.சுப்ரமணியம் பலவகைகளில் உதவிகள் செய்துள்ளார். மலேசிய இந்தியச் சமுதாயம் பயன் பெறும் வகையில் இவருடைய சேவைகள் தொடர்கின்றன.  
மலேசிய இந்தியச் சமுதாயம் பயன் பெறும் வகையில் இவருடைய சேவைகள் தொடர்கின்றன. டாக்டர் எஸ்.சுப்ரமணியம் மலேசிய இந்தியர்களுக்கு தேவையானவற்றை அரசாங்கத்திடம் இருந்து பெற்றுத் தருகிறார் என்று பெரும்பாலான மலேசிய இந்தியர்கள் மனநிறைவு அடைகின்றனர்.
# மடம் (தங்குமிடம்)

முனிவர்கள், துறவிகள், சமய யாத்திரிகர்கள் முதலானோரின் தங்குமிடம் மடம் ஆகும். ஆலயங்களில் சமய யாத்திரியர்களும் பக்தர்களும் தங்கி இளைப்பாறுமிடமாக இது இருக்கும். இவை மடாலயம் என்ற பெயராலும் வழங்கப்படும்.  
எ.கா: இராமகிருசுண மடம், திருக்குடும்பக் கன்னியாத்திரியர் மடம்.
# மடம் (தங்குமிடம்)

## முக்கியத்துவமிக்க மடங்கள்

- திருவாவடுதுறை ஆதீனம்
- தரும்புரம் மடம்  
- வேளாக்குறிச்சி ஆதீனம்  
- ஸ்ரீ வானமாமலை மடம்- நான்குநேரி
# மடம் (தங்குமிடம்)

## மடம் தொடர்பான பழமொழிகள்

1. இடத்தைக் கொடுத்தால் மடத்தைப் பிடுங்குவான்.
# மடம் (தங்குமிடம்)

## மேலும் பார்க்க

- சைவ சமய மடங்கள்
# மட்டக்களப்புத் தமிழகம்

**மட்டக்களப்புத் தமிழகம்** என்னும் நூல் பண்டிதர் வி. சீ. கந்தையாவால் மட்டக்களப்பின் சரித்திரம் பற்றி 1964 ஆம் ஆண்டு எழுதப்பட்டது. ஈழகேசரிப் பொன்னையா நினைவு மன்றம் இதனை வெளியிட்டது. இந்நூல் அறிவியல் ஆய்வு நூல் அல்ல, மாறான புனைவு என்ற கருத்தும் உள்ளது. ஆயினும் மட்டக்களப்பு பற்றிய வரலாறு பற்றிய புராதன விடயங்கள் உட்பட கலை, கலாச்சாரம், வாழ்க்கை முறை, உள்ளூர் பேச்சு வழக்கு எனப் பல விடயங்களுக்கு இது தகவல்களை வழங்குகிறது.
# மட்டக்களப்புத் தமிழகம்

## பொருளடக்கம்

- 1 ஆம் இயல்: அறிமுகம்
- 2 ஆம் இயல்: உணர்ச்சிக் கவிநலம்
- 3 ஆம் இயல்: நாட்டுக் கூத்துகள்
- 4 ஆம் இயல்: நீரரமகளிரும் யாழ் நூலாசிரியரும்
- 5 ஆம் இயல்: செந்தமிழ்ச் சொல்வளம்
- 6 ஆம் இயல்: கண்ணகி வழிபாடு
- 7 ஆம் இயல்: புலவர் பரம்பரை
- 8 ஆம் இயல்: மருந்தும் மந்திரமும்
- 9 ஆம் இயல்: வரலாறு
- 10 ஆம் இயல்: ஒழிபு
# மட்டக்களப்புத் தமிழகம்

## பதிப்பு

- முதற் பதிப்பு: ஐப்பசி 1964
- இரண்டாம் பதிப்பு: அக்டோபர் 2002
# எட்டப்ப நாயக்கர்

மதுரையில் நாயக்கர்கள் ஆட்சியின் போது குறிப்பாக எட்டையபுரம், பாஞ்சாலங்குறிச்சி , போடிநாயக்கனூர், சேந்தமங்கலம் , சாப்டூர் போன்ற பாளையங்களில் **எட்டையபுரம்** என்னும் பகுதியல் எட்டப்பர் வம்சத்தினை சேர்ந்தோர்கள் ஆட்சி செய்து வந்துள்ளனர் . மிகப்பெரிய பாளையங்களில் ஒன்றாக நாயக்கர்களின் ஆட்சி காலத்திலும் விளங்கியது எட்டையபுரம்.
# எட்டப்ப நாயக்கர்

## பூர்விகம்

ஆந்திரம் மாநிலம் சந்திரகிரி என்னும் பகுதியில் கி.பி, 856 இல் பெரியப்பா நாயக்கர் என்னும் சிற்றரசரால் நிறுவப்பட்ட ஆட்சியினர். இவர்கள் ராஜகம்பளம் இனத்தில் உள்ள சில்லவார் பிரிவில் உள்ளவர்கள். இசுலாமிய மன்னன் ஒருவன் கம்பளத்து இனத்தின் பெண்ணை கேட்டதாகவும் அதனால் தங்கள் இன பெண்களை காப்பாற்ற தெற்கு நோக்கி வந்ததாகவும் கூறப்படும் தொட்டிய நாயக்கர்களின் கதையினை போலவே இவர்களும் தெரிவிக்கின்றனர். தமிழகத்தில் இவ்வினத்து மக்கள் மேற்கு பகுதிகளிலும், வளமான பகுதிகளிலும் குடிபெயர்ந்தனர்.
# எட்டப்ப நாயக்கர்

## நல்லம்ம நாயக்கர்

எட்டப்பர் வம்சத்தில் ஒருவரான நல்லம்ம நாயக்கர் சாத்தூர் பகுதியில் தங்கள் இனத்தவர்களோடு குடிபெயர்ந்து அங்கு நல்லம்ம நாயக்கர் கோட்டையினை அமைத்து சுயாட்சி செய்து வந்தார். அதற்கு அடுத்ததாக வந்த குமார எட்டப்ப நாயக்கர் இலம்புவனம் என்னும் பகுதியை ஆட்சி செய்து கொண்டு இருந்த அருஞ்சுன தேவன், முதால தேவன் என்பவர்களை வென்று தங்கள் ஆட்சிப் பகுதியை விரிவாக்கம் செய்தார். இதன் காரணமாக இலம்புவனம், சுரைக்காபட்டி, ஈரால் , பாண்டவமங்கலம், வாழம்பட்டி, ராமநூத்தூர், நடுவபட்டி, நம்பியபுரம் போன்ற பகுதிகள் எட்டயபுர மன்னர்களின் வசம் ஆகியது . இவ்வெற்றின் காரணமாக ”ஜெகவீர ராம பாண்டியர்” என்று அழைக்கப்பட்டார் .
# எட்டப்ப நாயக்கர்

## எடவங்கை கெஜ்ஜலப்பா நாயக்கர்

வேட்டையாடுவதை குலத்தொழில் என்று கொண்ட இவ்வரசர்கள் ஒரு நாள் வேட்டைக்கு செல்கையில் எதிரியினர் தாக்க முற்பட்டபொழுது தனது இடது கையினால் தாக்க முற்பட்டவனை கொன்றதால் அன்று முதல் எடவங்கை நாயக்கர் என்று அழைக்கபட்டார் . இவருக்கு பல மனைவிகளும், பல குழந்தைகளும் இருந்தனர்.
# எட்டப்ப நாயக்கர்

## ஜெகவீர ராம வெங்கடேஸ்வர எட்டப்ப நாயக்கர்

இவர் பல கோவில்களை கட்டயுள்ளார் . அன்னதானம் , நிலதானம் போன்ற பல பணிகளை செய்துள்ளார் . இவர் கட்டிய சில கோவில்கள் :
- அய்யன் சுப்ரமணிய சாமி கோவில்
- கழுகுமலை கோவில்
- திருநெல்வேலி காந்திமதி அம்மன் அஷ்ட மண்டபம்
- சுந்திர விலாசம்
- கலியான மகால்
- சுப்ரமணிய விலாசம்
- பல ஏரிகள் , குளங்கள் அமைத்தல்.
இவருக்கு ஐந்து மகன்கள்
- ஜெகவீர ராம குமார எட்டப்ப நாயக்கர்
- வெங்கடேஸ்வரர்
- எட்டு நாயக்கர்
- முத்துசாமி பாண்டியன்
- ராமசாமி பாண்டியன்
இவரது ஆட்சி காலத்தில் எட்டயபுர நாடு பல வளர்சிகளை கண்டது .
# எட்டப்ப நாயக்கர்

## தமிழ் வளர்ச்சி

எட்டையபுரம் மன்னர்கள் அனைவரும் தமிழ்பற்று கொண்டவர்கள் . சுப்ரமணிய பாரதிக்கு ”பாரதி” என்ற பட்டம் தந்தவர்கள் எட்டயபுர மன்னர்கள். அதே போல சங்கீத மும்மூர்த்திகளில் ஒருவரான முத்துசாமி தீட்சிதர், சீறாப்புராணம் இயற்றிய உமறு புலவர் போன்றவர்களை எட்டயபுர அரசவை ஆதரித்தது. கல்விநிலையங்கள் அமைத்து இலவச உணவுத்திட்டம் கொண்டு கல்வி பரப்பினர். பாண்டியர்களின் ஆட்சி காலத்திலேயே சுயாட்சி அதிகாரம் கொண்ட நாடு, நாயக்கர்கள் ஆட்சிக்காலத்தில் மிக சிறந்த பாளையங்களில் ஒன்றாக திகழ்ந்தது .
# எட்டப்ப நாயக்கர்

## ஆங்கிலேயர் பற்றிய நிலைப்பாடு

எல்லை பிரச்சனை காரணமாக வீரபாண்டிய கட்டபொம்மன் முன்னோர்களுக்கும் எட்டயபுர மன்னர்களுக்கும் மனகசப்பு இருந்து வந்தது . இவர்களின் இந்த பிரிவினை பயன்படுத்திக்கொண்ட ஆங்கிலேயர்கள் எட்டப்பரை தங்கள் வசம் கொண்டு வந்தனர், ஆனால் இன்றும் எட்டயபுர மக்கள் எட்டப்பரை தவறாக சொல்வதை கண்டிகின்றனர். இருவரும் ஒரே இனத்தை சேர்ந்தவர்கள் எட்டப்பர் துரோகம் செய்ய வில்லை என்று தெரிவிக்கின்றனர். கட்டபொம்மனுக்கும் எட்டப்பருக்கும் குடும்ப பிரச்சனை இருந்த காரணத்தால் பிரிய நேரிட்டது . ஆனால் எட்டயபுர அரசர்களும் விடுதலை விரும்பிகளாகவே இருந்து வந்துள்ளனர். ஜெகவீரபாண்டிய எட்டப்ப நாயக்கர் என்பவர் ஆங்கிலேயருக்கு வரிதர மறுத்து ராமநாதபுரம் மாவட்டம் பெருநாளி முதலிய ஊர்களுக்கு சென்று மறைந்து வரிதராமல் இருந்துவந்துள்ளனர். அவர் செல்லும்வழியில் அருப்புக்கோட்டை முதலிய ஊர்களுக்கு சென்று தங்கள் நாட்டிலும் இவ்வாறான கோட்டைகள் அமைக்க வேண்டும் என்று எண்ணினார்.
# எட்டப்ப நாயக்கர்

## ஜமீன் பகுதி

415429 ஏக்கர் பரப்பளவு கொண்ட பெரிய நாடாக திகழ்ந்தது. வண்டல் மண், பருத்தி , கம்பு , சோளம் , மிளகாய் போன்றவை விளையும் பகுதி.
# எட்டப்ப நாயக்கர்

## படை பலம்

வலிமையான படைபலம் கொண்டு இருந்தனர். அழகு முத்துக்கோன் என்ற சேர்வை படைத்தளபதியாக கொண்டு இருந்தனர் .
# தேசியப் பாடசாலை (இலங்கை)

இலங்கையில் **தேசியப் பாடசாலை** (*national school*, ) எனப்படுபவை இலங்கை அரசின் கல்வியமைச்சின் கீழுள்ள, நடுவண் அரசுக்குட்பட்ட பாடசாலையாகும். தேசிய பாடசாலைகளில் இரண்டாம் நிலைக் கல்வியே பெரும்பாலும் போதிக்கப்படுகின்றது. ஆயினும், சிறுபான்மையாக முதற்தரக் கல்வியும் சில பாடசாலைகளில் போதிக்கப்படுகின்றது. 1985 ஆம் ஆண்டிலேயே இந்த தேசிய பாடசாலைக் கொள்கை நடைமுறைக்கு வந்தது. ஆரம்பக் கட்டமாக நாடாளாவிய ரீதியில் 18 பாடசாலைகள் இத்திட்டத்திற்குட்பட்டது.
# குதிரை மாளிகை

**குதிரை மாளிகை** என்பது திருவிதாங்கூர் அரசுக்குச் சொந்தமான ஒரு அரண்மனை. இது கேரள மாநிலத்தின் திருவனந்தபுரத்தில் உள்ள பத்மநாபசுவாமி கோவிலுக்கு அருகில் அமைந்துள்ளது. இம்மாளிகையில் கூரைப்பகுதிக்குக் கீழே குதிரை சிற்பங்கள் அமைந்திருப்பதால் குதிரை மாளிகை என்று அழைக்கப்படுகிறது. இதற்கு புத்தென் மாளிகை என்று மற்றொரு பெயரும் உண்டு.  
எண்பது அறைகள் கொண்ட இம்மாளிகையில் 20 அறைகள் தற்போது அருங்காட்சியகமாக மாற்றப்பட்டுள்ளது. இங்கு திருவாங்கூர் அரசுக்கு சொந்தமான வாள் முதலிய படைக்கலன்கள், சிம்மாசனங்கள், ஓவியங்கள், மர வேலைப்பாடுள்ள பொருட்கள், மற்ற நாடுகளில் இருந்து அரசுக்கு அளிக்கப்பட்ட பரிசுகள் முதலியன காட்சிப்படுத்தப்பட்டுள்ளன. இங்குள்ள அறைகளின் கூரைப்பகுதியில் மரவேலைப்பாடுகள் செய்யப்பட்டுள்ளன. மேலும் மாளிகையிலிருந்து கோவிலைப் பார்க்கும் வகையிலான மாடம் ஒன்றும் உள்ளது.
# சாருலதா மணி

**சாருலதா மணி** (*Charulatha Mani*) தமிழ்நாட்டைச் சேர்ந்த கருநாடக இசைப் பாடகர் ஆவார். கருநாடக இசை நிகழ்ச்சிகளில் பாடுவதோடு திரைப்படங்களுக்கும் பாடல்களை இவர் பாடுகிறார்.
# சாருலதா மணி

## கல்வித் தகுதி

இவர் இயந்திரப் பொறியியலில் பட்டம் பெற்றவர்.
# சாருலதா மணி

## இசைப் பணிகள்

- வானொலி மற்றும் தொலைக்காட்சி நிகழ்ச்சிகள் பலவற்றில் இவர் பங்கேற்று வருகிறார். கருநாடக இசையின் ராகங்கள் குறித்து விரிவாக விளக்கம் தரும் 'இசைப் பயணம்' (ஜெயா தொலைக்காட்சி) எனும் நிகழ்ச்சி இவரால் வழங்கப்பட்டதாகும். ஏறத்தாழ 80 பகுதிகளாக இந்த நிகழ்ச்சி ஒளிபரப்பப்பட்டது.
- இவரின் பல்வேறு இசைத் தொகுப்புகள் குறுவட்டுகள் மூலம் வெளியாகியுள்ளன.
# பரங்கியர்

**பரங்கியர்** அல்லது **பறங்கியர்** (*Burghers*) எனப்படுவோர் போத்துக்கீச, இடச்சு, பிரித்தானிய வம்சாவளி மற்றும் ஏனைய இலங்கையில் குடியேறிய ஐரோப்பிய
ஆண்கள் உள்ளூர் பெண்களை திருமணம் செய்து அதன் மூலம் உருவான ஐரோவாசியா இலங்கையில் உள்ள கலப்பு சிறிய இனக்குழுவினர் ஆவர். இவர்களில் அதிகம் பேர் இலங்கையில் காணப்படுகின்றனர். இன்று இவர்களின் தாய்மொழி ஆங்கிலமாக இருந்தபோதும், இவர்கள் உள்ளூர் மொழிகளையும் அதிகம் பேசுகின்றனர். இலங்கையில் கிரியோல் மொழியின் அடிப்படையில் இவர்கள் பல காலமாக பேசிவரும் இலங்கை போர்த்துக்கீச கிரியோல் மொழி குறிப்பிடத்தக்கது.
# பரங்கியர்

## கணிப்பீடு

1981ம் ஆண்டு இலங்கை குடிசன மதிப்பீட்டின்படி, பரங்கியர் 39,374 பேராக இலங்கையின் மொத்த சனத்தொகையில் 0.2%ஆக காணப்பட்டனர். பரங்கியர் அதிகளவில் கொழும்பு (0.72%), கம்பகா (0.5%) ஆகிய நகரங்களில் காணப்படுகின்றனர். குறிப்பிடத்தக்க அளவானோர் திருகோணமலையிலும் மட்டக்களப்பிலும் காணப்படுகின்றனர்.  
இவ்வினத்தவர் அநேகமானோர் உலகிலுள்ள பல சமூகத்தினரிடையே கலந்து காணப்படுகின்றனர்.
# போடிநாயக்கனூர் குறுநில மன்னர்கள்

ஆந்திர மாநிலத்தில் இருந்து பதினோராம் நூற்றாண்டில் தமிழகத்திற்குக் குடிபெயர்ந்த ராஜகம்பளம் மக்கள் மேற்கு மற்றும் கொங்கு பகுதிகளில் தங்கள் இருப்பிடத்தை அமைத்துக் கொண்டனர். இவ்வாறாகக் குடிபெயர்ந்த ஒரு கூட்டத்தினர்தான் போடிநாயக்கனூர் பகுதியை ஆட்சி செய்த வம்சாவளியினர். இவர்கள் **வேகிளியார் சில்லவார் ** என்னும் உட்பிரிவினைக் கொண்ட வம்சாவளியினர் ..
# போடிநாயக்கனூர் குறுநில மன்னர்கள்

## கேரளா வர்மா

அக்காலத்தில் இப்பகுதி கேரளா வர்மா என்பவற்றின் கட்டுபாட்டில் இருந்தது, ராஜகம்பளம் மக்கள் இங்கு வந்து இவற்றை வென்று தங்களது பகுதிகளாக்கிக் கொண்டனர். இங்கு இவர்கள் தனியாக சுயாட்சி செய்து வந்துள்ளனர். **சக்க நாயக்கர் ** என்பவர் இங்கு சிறு ஆட்சியினை செய்து வந்துள்ளார். பாண்டியர்களிடம் நன்மதிப்புப் பெற்று வந்தனர்.